**Okleveles könyvvizsgálói képzés**

**ADÓZÁSI ISMERETEK**

**2024. június 05.**

**VIZSGAFELADAT „A” csoport**

**A 2024. január 1-jétől hatályos szabályok alapján kell**

**megoldani!**

**Rendelkezésre álló idő: 180 perc**

**Elégségeshez szükséges: 60%**

Kérjük ne nyissa ki a feladatlapot, amíg nem kérik azt a teremfelügyelők!

**Tintával írjon és minden mellékszámítást mutasson be! Ne szedje szét a feladatlapot! Csak olyan számológépet használjon, amely szöveg tárolására nem alkalmas! A feladatsort és a megoldó lapokat a teremből kivinni nem szabad!**

**Egyes feladatoknál található rácsos táblázatok csak a megoldás rendszerezését segítik. Ahol ilyen van, a megoldást ebbe írja! A sorok számának nincs jelentősége. Egy sorba csak egy eseményre utalást írjon és azokat mellékszámításokkal támassza alá.**

Értékelés:

0-59 pont Elégtelen (1)

60-69 pont Elégséges (2)

70-79 pont Közepes (3)

80-89 pont Jó (4)

90-100 pont Jeles (5)

|  |  |
| --- | --- |
| Érdemjegy betűvel | Érdemjegy számmal |
|  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Feladat** | **1** | **2** | **3** | **4** | **5** | **6** | **7** | **8** | **Összesen** |
| **Elérhető pontszám** | **11** | **5** | **5** | **10** | **13** | **20** | **22** | **14** | **100** |
| **Elért pontszám** |  |  |  |  |  |  |  |  |  |

**Segédlet**

**HIPA ELÁBÉ sávok és tételek:**   **0-0,5 Mrd Ft (100%)**

 **0,5-20 Mrd Ft (85%)**

 **20-80 Mrd Ft (75%)**

 **80- Mrd Ft (70%)**

**Minimálbér 266 800 Ft/hó; 61 340 Ft/hét; 12 270 Ft/nap**

**Garantált bérminimum 326 000 Ft/hó; 74 950 Ft/hét; 14 990 Ft/nap**

**Egyes SZOCHO adókedvezmények kiindulási alapja:**

* **Önköltség összege: 1.200.000,-/fő/év**
* **Alapnormatíva: 650.000,- Ft/fő/év**

**Munkanapok száma 2024-ben: 251 nap**

1. **feladat (11 pont)**

Határozza meg a 2024-es évi könyvvizsgálattal érintett NagyKutyaKiadó Kft. ellenőrzésre kiválasztott esetei vonatkozásában a magánszemélyt terhelő levonások és kifizetői közterhek mértékét az egyes esetekre jelzett időszakokra vonatkozóan! Számszerűsítse valamennyi adó-, járulék- és hozzájárulás összegét Ft-ban mellékszámításokkal alátámasztva (mellékszámítás nélkül pont nem adható, ahol van valamilyen kedvezmény, a mellékszámításban térje ki rá). A mellékszámítások eredményét a táblázatokba írja be! Ahová nem kell adatot írni (mert az adott közteherrel nem kell számolni), azt húzza ki, ahová viszont 0,- Ft kerülne, azt írja be!

1. A vállalkozás által 2021. októbere 1-e óta foglalkoztatott, 1999. 05. 16-án született, könyvelőként alkalmazott 2024. június havi munkabére 650.000,- Ft. Ez a munkavállaló első munkahelye, a munkáltató a NAV-tól az igazolást még 2021-ben megkapta. A munkavállaló 2024. január 20-án megházasodott, jogosult az első házasok kedvezményére, melyet az egy évvel fiatalabb házastársával egyetértésben teljes egészében nyilatkozata alapján ő kíván igénybe venni. A laktózérzékenységéről szóló orvosi igazolás alapján készített adóelőleg-nyilatkozatát az adóalap-kedvezmény igénybevételéről még 2024. januárban átadta a munkáltatónak. (3 pont)

|  |  |  |  |
| --- | --- | --- | --- |
| **Megnevezés** | **Tb járulék** | **Szja** | **Szocho** |
| **Kifizetőt terhelő** **június** |  |  |  |
| **Magánszemélytől levonás** **június** |  |  |  |

**Mellékszámítások:**

1. A KIVA hatálya alá tartozó vállalkozás 1 fő 23 éves munkavállalót foglalkoztat lapszerkesztőként. A munkavállónak ez már a 2. munkahelye, más munkaviszonya nincs. Laktózérzékeny, az erre vonatkozó adóelőleg-nyilatkozatát az adóalap-kedvezmény igénybevételéről a munkáltatójának 2024. januárjában átadta. 2024. januárjában nyilatkozattal kérte a jövedelme EKHO szerinti adóztatását. A 2024. június havi munkabére 600.000,- Ft/hó (4 pont)

|  |  |  |  |  |  |
| --- | --- | --- | --- | --- | --- |
| **Megnevezés** | **Tb járulék** | **Szja** | **Szocho** | **KIVA** | **EKHO** |
| **Kifizetőt terhelő** **június** |  |  |  |  |  |
| **Magánszemélytől levonás** **június** |  |  |  |  |  |

**Mellékszámítások:**

1. A vállalkozás által foglalkoztatott könyvelő asszony 4 saját gyermekkel (eltartottal) rendelkezik, akik közül 2 kedvezményezett eltartottnak minősül, akik közül az egyik tartósan beteg, melyről az igazolást 2024. januárjában átadta a munkáltatónak. A gyermekek utáni kedvezményeket nyilatkozat alapján teljes egészében ő (a mi munkavállalónk) veszi igénybe. 2024. június 30-án elbocsátották, melynek során megkapta a havi munkabérét 600.000,- Ft-ot, továbbá a törvény által előírt 1 havi helyett 2 havi munkabérnek megfelelő végkielégítést. (3 pont)

|  |  |  |  |
| --- | --- | --- | --- |
| **Megnevezés** | **Tb járulék** | **Szja** | **Szocho** |
| **Kifizetőt terhelő** **június** |  |  |  |
| **Magánszemélytől levonás** **június** |  |  |  |

**Mellékszámítások:**

1. **feladat (5 pont)**

A gyártási tevékenységgel foglalkozó ÉpíTőch Kft. 6 fő Műszaki Egyetemen tanuló mérnök hallgatót alkalmazott hallgatói munkaszerződéssel (képzési szorzó=5,3), hogy a cégnél töltsék le a kötelező 400 órás szakmai gyakorlatukat.

Továbbá másik 4 fő hidegburkoló második-évfolyamos szakképző iskolában tanulót alkalmazott szeptember 01-től felnőttképzési szerződéssel (szakmaszorzó=2,42). Az iskola 2 évfolyamos.

Számolja ki, hogy a rendelkezésre álló információk alapján a Kft. milyen összegű szocho kedvezményt vehet igénybe **2024. június hónap során** az említett tanulók foglalkoztatása esetén! Június hónapban a munkanapok száma 20 nap. A szakképző iskolai tanulóknak a hónap során a munkanapokból 5 iskolai nappal és 5 pihenőnappal kell számolni, a többi munkanap szakmai gyakorlati napnak minősül.

**Kidolgozás:**

1. **feladat (5 pont)**

A társaság 2024. évi rehabilitációs hozzájárulás éves elszámolásának a számítását ellenőrzi. A következő adatokat ismerjük:

* A napi 8 órában foglalkoztatott alkalmazottak létszáma: I. negyedév 166 fő, II. negyedév 146 fő, III. negyedév 126 fő, IV. negyedév 25 fő. Ebből a létszámból megváltozott munkaképességű személy április 01-től foglalkoztatva 7 fő volt, akiket azonban szeptember 01-től már nem tudott foglalkoztatni.
* A napi 2 órában foglalkoztatott alkalmazottak létszáma I. negyedévben 14 fő, II. negyedévben 13 fő, III. negyedévben 12 fő, IV,. negyedévben 1 fő. Ebből megváltozott munkaképességű személy minden negyedévben 1 fő
* Alkalmi munkavállalóként minden hónapban 15 főt alkalmazott napi 8 órában, havi 12 munkanapra (az előző létszámok nem tartalmazzák)

Feladat: Számolja ki a társaság 2024. egész éves rehabilitációs hozzájárulás kötelezettségét.

**Kidolgozás:**

1. **feladat (10 pont)**

Egy KIVA alany kisvállalkozás 11 főt foglalkoztat (mindenki több mint 3 éve a cégnél dolgozik és senki sem nyugíjas). A **2024. II. negyedév** során az alábbi személyi jellegű egyéb kifizetéseket számolta el:

1. Az év elején elfogadott munkáltatói Cafeteria-szabályzat alapján a SZÉP kártya szabadidő alszámla 450.000,- Ft-os éves juttatási keretéből megtérített 2 negyedévre jutó negyedéves időarányos részt minden munkavállaló részére.
2. A havi 8.950,- Ft-os helyi utazási bérletből a negyedév során mindenkinek megtérítette a teljes 100 %-ot, de csak 4 dolgozó napi munkavégzéséhez szükséges a helyi utazási bérlet.
3. Az Auchan -ból vásárolt és adott át az üzleti partnerek részére tárgynegyedév során 480.000,- Ft összegben palackozott borválogatást üzleti ajándék jogcímen.
4. 2 dolgozó egyetemre jár, levelező tagozaton, melynek 600.000,- Ft/fő/szemeszter tandíjat a munkáltató megtérített a tárgy negyedév során.
5. Minden dolgozó részére megtérítette a hétvégi focimeccsre szóló belépőjegy árát, személyenként 35.000,- Ft értékben.

Állapítsa meg, hogy mekkora munkáltatói közterhekkel kell számolni a vállalkozásnak **2024. II. negyedévre** a fenti juttatások tekintetében. Töltse ki a táblázatot **(Ft-ban)** úgy, hogy minden juttatást besorol adómentes/nem adóköteles, egyes meghatározott juttatás, béren kívüli juttatás, illetve jogviszonyos jövedelemként, majd állapítsa meg a munkáltató által fizetendő közterheket.

|  |  |  |  |  |  |  |
| --- | --- | --- | --- | --- | --- | --- |
| **Sorszám** | **Juttatás jogcíme** | **Adómentes/Nem jövedelem** | **Béren kívüli juttatás** | **Egyes meghat.****juttatás** | **Jogviszonyos jövedelem** | **pont** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| **Összesen** |  |  |  |  |  |
| **SZJA béren kívüli juttatásokra:**  |  |  |
| **SZJA egyes meghatározott juttatásokra** |  |  |
| **KIVA béren kívüli juttatásokra** |  |  |
| **KIVA egyes meghatározott juttatásokra** |  |  |
| **KIVA jogviszonyos jövedelemre** |  |  |

**Mellékszámítás:**

1. **feladat (13 pont)**

Ön a NyáriÁfa Kft.-nél az ÁFA adónemmel kapcsolatos munkaprogram végrehajtása során épp tételes vizsgálatot végez. Ehhez a kiválasztott és felsorolt ügyletek tekintetében **határozza meg** az adott eseményhez **2024. június** hónaphoz kapcsolódó **fizetendő ÁFA, levonható ÁFA, és a le nem vonható ÁFA** összegét (ezeket kell beírnia a táblázat megfelelő rovatába. **Ha bármely rovat nulla, azt is!**) Miután levonási joggal járó („adóköteles”) és nem járó („adómentes”) tevékenységet is végeznek, így ahol lehet, ott élnek a tételes elkülönítés eszközével, egyéb esetben az előző évi LH-t alkalmazzák. A Kft. semmilyen „bejelentéssel” nem élt (pl. sem árfolyamra, sem pénzforgalmi elszámolásra stb.)! EU adószámuk van. Az 5 évvel ezelőtt alapított cég **havi** gyakorisággal készíti az ÁFA bevallást 2024-ben. Ha nincs más információ, akkor a beszerzés/igénybevétel egyaránt érinti mindkét tevékenységet.

Az előző év során – akkor még a göngyölítéses módszert alkalmazták – a következő levonási hányadosokkal dolgoztak: I. negyedévben 0,55; II. negyedévben: 0,66; III. negyedévben 0,79; IV. negyedévben 0,89.

A kiválasztott **június** hónap során vizsgált tételek a következők:

1. A kizárólag adólevonásra jogosító tevékenységhez szükséges terméket vásároltak június hónap során egy XI kezdetű adószámmal rendelkező Észak-Ír vállalkozástól. Az erről kapott számla ellenértéke 14.000,- GBP. A teljesítés napi árfolyamok (HUF/GBP): Banki vételi 435,0; banki eladási 438,0; MNB 436,5; EKB 436,0.
2. A Kft. egy másik GB kezdetű adószámmal rendelkező Wales-i vállalkozástól július hónap során szolgáltatást vesz igénybe. A szolgáltató részére kifizetett még júniusban 11.000 GBP előleget, melyről a számlát meg is kapta. A szolgáltatás július végén történik meg. A júliusi árfolyamok: (HUF/GBP): Banki vételi 450,0; banki eladási 453,0; MNB 450,5; EKB 452,0; A júniusi árfolyamok megegyeznek az előző feladatban megadott árfolyamokkal.
3. Üzemanyagot vásárolt a céges gépjárművekbe. A számla végösszege bruttó 5.715 e Ft, melyből 30 % motorbenzin, amit a céges személygépkocsikhoz vásárolt, a fennmaradó pedig gázolaj, amit a céges tehergépkocsikhoz használt fel.
4. A külső rendszergazda folyamatos tevékenységéről szóló 2024. 03. 20-2024. 04. 20-ig tartó időszakra vonatkozó számlája nettó 900 e Ft. A számlát 60 napos fizetési határidővel késedelmesen, 2024.06.02-án állították ki. A kifizetés 2024. 07. hónapban történik meg.
5. A folyamatban lévő épület bontásához kapcsolódóan a hatósághoz történő bejelentést az építési vállalkozónak és nem a NyáriÁfa Kft-nek kellett megtennie. A bontáshoz kapcsolódóan az építési vállalkozó által kiállított és készhez vett júniusi számla végösszege 22.000 e Ft.
6. A Kft. júniusban értékesítette a 2023-ban felépített és üzembe helyezett raktárhelyiségét egy másik adóalany felé nettó 70.000 e Ft-ért. A szerződés, a számla kelte, a teljesítés és a kifizetés napja is júniusra esik.
7. A Kft. még 2023. október hónapban elfelejtett levonásba helyezni egy kizárólag adólevonásra jogosító szolgáltatásról szóló, bruttó 1.778 e Ft összegű számla áfa tartalmát, 2022. novemberében pedig egy szintén kizárólag adólevonásra jogosító szolgáltatásról szóló, bruttó 1.905 e Ft összegű számla áfa tartalmát. Ezekkel a levonási jogokkal most a 2024. júniusi áfa bevallásának benyújtásával élni kíván.
8. Még 2024. májusában megérkezett a Kft. pénzforgalmi elszámolást választó tanácsadójának a áprilisi számlája, melynek fizetendő végösszege 889 e Ft. A számla kelte 2024. május 2, a fizetési határideje 2024. május 10., de tévedésből csak a 70 %-át fizették ki 2024, május hónapban, a többit 2024. június 05-én rendezték.
9. Dubai-ból 2024. júniusában beszerzett 4 db, „művész által saját kezűleg készített szobrászművészeti alkotást”, melyet melyből 2 db saját dekorációs célra, 2 db-ot pedig továbbértékesítési célból vásárolt. A számlán 33.000 e Ft-nak megfelelő dirham szerepelt, mely értékre a NAV által határozattal megállapította az import áfát, melyet júniusban ki is fizetett.
10. Júniusban kifizetett 8.000 e Ft előleget egy FR közösségi adószámmal rendelkező Francia cég felé egy kizárólag adólevonásra jogosító tevékenységhez használt tárgyi eszköz beszerzése céljából.

**Feladat:**

Töltse ki sorszámra hivatkozással a **2024. június** havi Áfa bevalláshoz kapcsolódó táblázatot **eFt-ban!**, mellékszámításokkal alátámasztva! Mellékszámítások nélkül a feladatrészre pont nem adható! Amennyiben valamely gazdasági eseményt nem kellene feltüntetni, akkor indokolja meg, hogy miért nem!

Majd ezt követően a sorszámra hivatkozással határozza meg, hogy melyik gazdasági eseményeket, milyen Áfa összeggel kell jelenteni az Áfa bevallás belföldi összesítő jelentésében.

|  |  |  |  |  |
| --- | --- | --- | --- | --- |
| **Sorszám** | **Fizetendő áfa** | **Levonható áfa** | **Le nem vonható áfa** | **Pont** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**Belföldi összesítő jelentésben szereplő gazdasági események sorszáma és a jelentendő áfa összege:**

|  |  |  |
| --- | --- | --- |
| **Sorszám** | **Jelentendő ÁFA összege e Ft-ban** | **pont** |
|  |  |  |
|  |  |  |
|  |  |  |
|  |  |  |
|  |  |  |

**Mellékszámítások:**

1. **feladat (20 pont)**

A NyáriNap Kft. 2024. december 31-én végződő üzleti évében elért adózás előtti eredménye 2.800.000 e Ft volt. A társasági adó bevallásával kapcsolatosan a következő adatok **még relevánsak** lehetnek, amelyek számviteli elszámolása rendben megtörtént:

1. A Kft. vásárolt egy ingatlant a tárgyév első napján. A vásárolt ingatlan ára 2.000.000 e Ft volt, ebből a telekhányad 20 %-ot képvisel, az épület téglaépület. Az épületet a cég bérbeadási szándékkal vette és ez a szándék a jogszabályi előírásoknak megfelelően meg is valósult. A számvitelben az épületre 25 éves hasznos élettartam figyelembe vételével lineáris kulcs szerinti értékcsökkenést érvényesítenek 650.000 e Ft maradványérték mellett, a társasági adó törvény szerint figyelembe vehető értékcsökkenési leírási kulcs (hasznos élettartam) megegyezik a számviteli törvény szerintivel.
2. Még 2021-ben az év legelső napján vásároltak két kisteher-gépkocsit összesen 60.000 e Ft-ért, amelyeket a számvitelben 25 %-os kulccsal számolnak el értékcsökkenést úgy, hogy összesen 12.000 e Ft maradványértékkel számolnak. A kistehergépkocsikkal kapcsolatosan felhasználtak korábban képzett fejlesztési tartalékot összesen 26.000 e Ft értékben. A társasági adótörvény szerinti écs 20 %-os. Beruházási kedvezményt nem számolt el a Kft!
3. A többi tárgyi eszközre tekintettel a Sztv. szerinti terv szerinti értékcsökkenési leírásként, mely megegyezik a Tao tv. szerinti mértékkel, 50.000 e Ft került elszámolásra.
4. A társaság 2024-ben 22.000 e Ft értékben üzembe helyezett egy elektromos töltőállomást. Az üzemeltetéséből származó következő 3 évi várható nyereség összege 3.000 e Ft
5. A társaság a vevőkkel szembeni 60.000 e Ft követelését ráfordításként kivezette. Ebből 30 % már elévült és az adós jelezte, hogy erre való tekintettel nem hajlandó már azt megfizetni, a fennmaradó összeget viszont a Kft. – bizonyos viták miatt, a jó kapcsolat megőrzése érdekében – engedte el egyik régi vevőjének. Mindkét vevő a Kft-től független félnek minősül.
6. A Kft. egyik belföldi bejelentett részesedésének 35 %-át értékesítette 2024. március 5-én 115.000 e Ft-ért. A részesedést 2022. áprilisában vásárolta 190.000 e Ft-ért. Szintén 2024. március 5-én egy bejelentett külföldi részesedésének a 60 %-át értékesítette 90.000 e Ft-ért. Ezt a másik részesedést még 2022. januárjában vásárolta szintén 190.000 e Ft-ért.
7. A társaság egyik 220.000 e Ft könyv szerinti értékű eszközét térítés nélkül átadta leányvállalatának, akinek az adózás előtti eredménye – e juttatás elszámolása után– 200.000 e Ft nyeresége lett. Az eszköz piaci értéke megegyezik a könyv szerinti értékével. A Kft. az általános forgalmi adót nem hárította át a leányvállalatra!
8. Egy közfeladatot ellátó közérdekű vagyonkezelő alapítvánnyal 3 éves felsőoktatási támogatási megállapodás keretében évi 20.000 e Ft összegű támogatást vállalt és fizetett ki 2024-ben.
9. Egy másik kapcsolt vállalkozása felé értékesített termékek nettó eladási ára 155.000 e Ft volt. A transzferár nyilvántartás helyi dokumentuma szerint a szokásos piaci ár megállapítása során az interkvartilis tartomány 160.000 e Ft és 220.000 e Ft között van.
10. 2022-ben egy Startup vállalkozásban tőkeemelést hajtott végre 40 M Ft értékben. A Startup cég korai fázisú vállalkozásnak minősül.
11. A társaság a 2024-es évben átutalt 160.000 e Ft-ot a helyi futballcsapatnak látványcsapat-sporttal érintett támogatásként. Az igazolást megkapta, a kiegészítő támogatást azonban csak 2025. január 10-én fizette ki.
12. Az adóévben az eredménytartalék terhére képzett fejlesztési tartalék lekötött tartalékként kimutatott összege 1.600.000 e Ft.
13. A társaság még felhasználható elhatárolt vesztesége, mely még 1999-ben keletkezett (NAV engedéllyel rendelkezik) és máig figyelembe nem vett összege 900.000 e Ft.
14. A társaság fejlesztési adókedvezményre jogosult egy 3 évvel ezelőtti projektje kapcsán. A még adóvisszatartással nem érvényesített adókedvezmény összege 160.000 e Ft.

**Feladat:**

Számítsa ki a NyáriNap Kft. 2024. évi társasági adóalapját, és a bevallott társasági adó összegét.

**e Ft-ban**

|  |  |  |  |  |
| --- | --- | --- | --- | --- |
| **Sorszám** | **Gazdasági esemény** | **AEE növelő** | **AEE csökkentő** | **pont** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Összesen**: |  |  |  |

 **e Ft-ban**

|  |  |  |  |
| --- | --- | --- | --- |
| **Sorszám** |  | **Összeg** | **pont** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**Mellékszámítások:**

1. **feladat (22 pont)**

A KIVALENTIN Kft. 2022. január 1-jétől kisvállalati adóalany. A cég főtevékenysége programozási tevékenység. Korábban társasági adó alatt teljesítette az adókötelezettségét. A Kft. tárgy adóévi teljes bevételének összege 2.500.000 e Ft, adózási előtti eredményének összege 120.000 e Ft és 2024-es évi gazdálkodásával kapcsolatban az alábbi információk ismertek:

1. A vállalkozás valamennyi, teljes munkaidős alkalmazottainak adóévi bruttó **munkabére** 760.000 e Ft. Minden alkalmazott teljes munkaidőben foglalkoztatott.
2. A teljes munkaidőben alkalmazott nyugdíjasok részére kifizetett munkabér 85.000 e Ft volt.
3. A Kft. 1. sz. tulajdonosa, mint társas vállalkozóként közreműködő, melyért 266.800 Ft/hó **tagi jövedelmet kap**. Ő más jogviszonnyal nem rendelkezik.
4. A Kft. 2. sz. tulajdonosa, mint közreműködő tag informatikusi feladatokat végez, melyért 500.000 Ft/hó **tagi jövedelmet kap**. Ő heti 30 órás munkaviszonnyal rendelkezik egy másik cégnél.
5. A Kft. 3. sz. tulajdonosa nyugdíjas tag teljes munkaidőben adminisztratív feladatokat lát el, melyért 300.000 Ft/hó **tagi jövedelmet kap**.
6. A tárgyévben reprezentáció címén kifizetett összeg 4.500 e Ft.
7. A munkabéren felül a nyár folyamán kifizettek még fejenként 30.000,- Ft-ot/nap 5 fő részére fejenként 30 napi alkalmi munkavállalóként foglalkoztatásra tekintettel.
8. A teljes munkaidőben foglalkoztatott munkavállalók közül 4 fő garantált bérminimumon foglalkoztatott megváltozott munkaképességű munkavállaló.
9. A teljes munkaidőben foglalkoztatott munkavállalók közül további 15 fő munkaerőpiacra lépő munkavállaló, akik közül 10-en 2023. 01. 01-én léptek be a cégbe, 5-en pedig 2022. 01. 01-én.
10. A teljes munkaidőben foglalkoztatott munkavállalók közül másik 11 fő munkavállaló munkaköréhez pedig szakképzettség nem szükséges.
11. A Kft. házipénztárának nyitó egyenlege 135.000 e Ft, záró egyenlege 100.000 e Ft. A 2022-es pénztár nyitó egyenlege 110.000 e Ft.
12. A vállalkozás a 2023. májusában jóváhagyott 50.000 e Ft osztalékot még a 2022-es eredmény terhére, melyet 2024. június 05-én utalt át a tulajdonosok részére.
13. A vállalkozás 2024. májusában jóváhagyott 30.000 e Ft osztalékot még 2022 előtti eredménytartalék terhére, további 10.000 e Ft osztalékot a 2022-es évi eredmény terhére és további 10.000 e Ft osztalékot a 2023-as évi eredmény terhére.
14. A társaság egy hibás teljesítésre tekintettel 800 e Ft bírságot fizetett ki egy üzleti partnerének, továbbá egy bevallás önellenőrzésére tekintettel 100 e Ft önellenőrzési pótlékot fizetett ki.
15. A vállalkozás 2024. június 05-én elengedett 15.000 e Ft behajthatatlannak nem minősülő követelést a kapcsolt vállalkozásával szemben.
16. A fenti teljes bevételből a kapcsolt vállalkozás felé történő értékesítés árbevétele 200.000 e Ft, mely azonban szokásos piaci áron 240.000 e Ft. A kapcsolt vállalkozás kiállította az erre vonatkozó szükséges igazolást.
17. A vállalkozás az adóév során egy Zrt-ben lévő üzletrészére tekintettel 105.000 e Ft jóváhagyott osztalékot számolt el (melynek fele az adott cég 2021. évi eredményéből, fele pedig a 2023. évi eredményéből származik) a pénzügyi műveletek bevételeként.
18. A Kft. adóév januárjában 4 db új gyártósort vásárolt, amelyet még adóévben aktiváltak. A gépek bekerülési értéke 120.000 e Ft.

**Feladat:**

Határozza meg a 2024. évi kisvállalati adó alapját és a kisvállalati adó összegét!

A rendelkezésre álló információk alapján határozza meg a KKV-nak minősülő társaság helyi iparűzési adó alapját és a 2024-es évi HIPA kötelezettség összegét (egyszerűsített módszerrel)! Az önkormányzatnál a HIPA mértéke 1,9 %.

A megoldásban térjen ki valamennyi gazdasági eseményre, akkor is, ha az adóalap megállapításánál figyelmen kívül kell hagyni. Kizárólag a megoldó táblázatokban dolgozzon, mely a megoldás rendszerezését segíti. A sorok számának nincs jelentősége! Egy sorban csak egy eseményre utalást írjon.

**Személyi jellegű kifizetések e Ft-ban**

|  |  |  |  |
| --- | --- | --- | --- |
| **Sorszám** |  | **Összeg** | **pont** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Személyi jellegű kifizetések összesen:** |  |  |

**2024. évi KIVA kötelezettség e Ft-ban**

|  |  |  |  |
| --- | --- | --- | --- |
| **Sorszám** |  | **Összeg** | **pont** |
| **Személyi jellegű kifizetések összesen:** |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| **Személyi jellegű kifizetéseken felüli adóalap-módosító tételek egyenlege** |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |
|  |  |  |
|   |  |  |

**HIPA számítás (Ft-ban!):**

**8. feladat (14 pont)**

**Számítsa ki a Hipácska Kft-nél esedékes 2024. évi iparűzési adó összegét komplex megosztási módszerrel a székhely és a vidéki fióktelep vonatkozásában.** A kiszabott adómérték a hatályos helyi adókról szóló 1990. évi C. sz. törvény előírásait figyelembe véve 1,8 % minden településen.

A társaság érintett adatai a következők (Ft-ban):

|  |  |
| --- | --- |
| 65 000 000 000  | Nettó árbevétel |
| 300 000 000 | Nettó árbevételből a jogdíj bevétel |
| 300 000 000 | Nettó árbevételből a kötelező visszaváltási díj |
|  43 250 000 000  | ELÁBÉ |
| 250 000 000 | ELÁBÉ-ból kötelező visszaváltási díj |
|  10 000 000 000  | Közvetített szolgáltatások |
|  500 000 000  | Anyagköltség  |
|  395 000 000  | Igénybe vett szolgáltatások |
| 466 000 000 | Alvállalkozói teljesítmény |

|  |  |  |  |  |  |  |
| --- | --- | --- | --- | --- | --- | --- |
|  | Bérköltség | Személyi jell.egyéb kif. | Bérjárulékok | TAO écs, a kisösszegűvel együtt | Telek beszerzési értékének 2%-a | Bérleti díj |
| Székhely | 700 000 000 | 250 000 000 | 80 000 000 | 300 000 000 | 30 000 000 | 150 000 000 |
| Fióktelep | 600 000 000 |  90 000 000 | 70 000 000 | 150 000 000 | - |  50 000 000 |
| Összesen | **1 300 000 000** | **340 000 000** | **150 000 000** | **450 000 000** | **30 000 000** | **200 000 000** |

|  |  |  |  |  |  |
| --- | --- | --- | --- | --- | --- |
| **Megnevezés/Sávok** | **0-0,5 (100%)** | **0,5-20 (85%)** | **20-80 (75%)** | **80-∞ (70%)** | **Összesen:** |
| Árbevétel a sávban (Ft): |  |  |  |  |  |
| Arány (tizedes tört):  |  |  |  |  |  |
| Sávba jutó csökkentő (Ft):  |  |  |  |  |  |
| Felső korlát (Ft):  |  |  |  |  |  |
| Tényleges csökkentő ELÁBÉ és közv.szolg. (Ft): |  |  |  |  |  |

**Adóalap meghatározása cégszinten:**

|  |  |  |
| --- | --- | --- |
| **Megnevezés** | **Összeg Ft-ban** | **pont** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **Korrigált Htv. szerinti adóalap** |  |  |

**Megosztás:**

|  |  |  |  |
| --- | --- | --- | --- |
| **Megnevezés** | **Székhely**  | **Fióktelep** | **pont** |
| Személyi jellegű ráfordítással arányos megosztás módszere |  |  |  |
| Adóalap |  |  |  |
| Eszközérték arányos megosztás módszere |  |  |  |
| Adóalap |  |  |  |
| Összevont adóalap(adóalap arány) |  |  |  |
| Összes 1,8 %-os HIPA |  |  |  |

**Mellékszámítás:**

**Mellékszámítások minden feladathoz:**